[{"text_idx": "#000003", "text": "Mae\u2019r W\u0302yl yn gyfle i aelodau gystadlu mewn ystod eang o arddulliau trwy gyfrwng y Gymraeg a\u2019r Saesneg i wella eu sgiliau darllen, gan fynegi barn, dadlau a thrafod pynciau. Unwaith eto bu\u2019r cystadlu\u2019n ffyrnig a o safon yn uchel gyda\u2019r canlyniadau\u2019n agos ymhlith y siroedd."}, {"text_idx": "#000004", "text": "Dangosodd yr aelodau eu sgiliau siarad cyhoeddus trwy amrywiaeth o gystadlaethau, gan gynnwys; Seiat Holi, Taclo\u2019r Twyllwr, Dadlau a Darllen Iau. Roedd cyfleoedd hefyd i aelodau gystadlu mewn cystadleuaeth Ymgeisio am Swydd, sy\u2019n helpu i ddatblygu sgiliau cyfweld pobl ifanc. Cystadleuaeth olaf y dydd oedd y gystadleuaeth dawnsio stryd. Ar o\u0302l diwrnod hir o gystadlu, mae canlyniadau\u2019r Adran Siarad Cyhoeddus Cymraeg fel a ganlyn:"}, {"text_idx": "#000008", "text": "Roedd yn ddiwrnod llwyddiannus a gwelwyd aelodau o bob cwr o Gymru yn dod ynghyd i feithrin y sgi\u0300l bywyd hollbwysig hwnnw \u2013 siarad yn gyhoeddus."}, {"text_idx": "#000009", "text": "Ar nodyn personol, pleser oedd cael bod yn aelod o di\u0302m buddugol cystadleuaeth y Ddadl Hy\u0302n Gymraeg yng nghwmni dau aelod arall o CFfI Ceredigion (ac CFfI Pontsia\u0302n!) \u2013 Cennydd Jones a Naomi Nicholas-Jones \u2013 a hefyd o\u2019r ti\u0302m Saesneg hy\u0302n gyda\u2019r un ddau ac Emily Lloyd-Williams."}, {"text_idx": "#000010", "text": "Da iawn i bob aelod a gystadlodd a diolch i bawb fu\u2019n eu hyfforddi dros yr wythnosau diwethaf.\u201d"}, {"text_idx": "#000012", "text": "Hoffai CFfI Cymru longyfarch ac estyn eu diolch i bawb a gymerodd ran, yn enwedig i\u2019r Beirniaid, Stiwardiaid, yr aelodau a\u2019r hyfforddwyr am roi o\u2019u hamser ac am wneud y digwyddiad yn llwyddiant."}]